

**"Бейнеу-Бозой-Шымкент" магистральды газ құбыры бойында орналасқан "Шорнақ" автоматты газ тарату станциясының күзет аймағын белгілеу және олардағы жерді пайдалану режимін айқындау туралы**

Түркістан облысы әкiмдiгiнiң 2025 жылғы 28 мамырдағы № 121 қаулысы. Түркістан облысының Әдiлет департаментiнде 2025 жылғы 30 мамырда № 6712-13 болып тiркелдi

      Қазақстан Республикасының Жер кодексінің 121-бабына, Қазақстан Республикасының "Магистральдық құбыр туралы" Заңының 14-бабына, "Қазақстан Республикасындағы жергілікті мемлекеттік басқару және өзін-өзі басқару туралы" Заңының 27-бабының 1-тармағының 8) тармақшасына сәйкес, Түркістан облысының әкімдігі ҚАУЛЫ ЕТЕДІ:

      1. "Шорнақ" автоматты газ тарату станциясының күзет аймағы осы қаулының 1-қосымшасына сәйкес белгіленсін.

      2. "Шорнақ" автоматты газ тарату станциясының күзет аймағындағы жерді пайдалану режимi осы қаулының 2-қосымшасына сәйкес айқындалсын.

      3. Осы қаулының орындалуын бақылау Түркістан облысы әкімінің жетекшілік ететін орынбасарына жүктелсін.

      4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Түркістан облысының әкімі* | *Н. Кушеров* |

|  |  |
| --- | --- |
|  | Түркістан облысы әкімдігінің 2025 жылғы 28 мамырдағы № 121 қаулысына 1-қосымша |

**"Бейнеу-Бозой-Шымкент" магистральды газ құбыры бойында орналасқан "Шорнақ" автоматты газ тарату станциясының күзет аймағында орналасқан жер уческелерінің экспликациясы**

|  |  |  |  |  |  |
| --- | --- | --- | --- | --- | --- |
| № | Жер пайдаланушылар | Кадастрлық номері | Жер көлемі, га | Күзет аймағы түсетін аумағы, га | Жер учаскесінің санаты |
| 1 | "Бейнеу-Шымкент Газ құбыры" жауапкершілігі шектеулі серіктестігінің | 19331001038 | 2,008 | 0,407 | Өнеркәсiп, көлiк, байланыс жері, ғарыш қызметі, қорғаныс, ұлттық қауіпсіздік, ядролық қауіпсіздік аймағы мұқтажына арналған жер және ауыл шаруашылығына арналмаған өзге де жер |
| 2 | "Бейнеу-Шымкент Газ құбыры" жауапкершілігі шектеулі серіктестігінің | 19331001035 | 2,586 | 0,573 | Өнеркәсiп, көлiк, байланыс жері, ғарыш қызметі, қорғаныс, ұлттық қауіпсіздік, ядролық қауіпсіздік аймағы мұқтажына арналған жер және ауыл шаруашылығына арналмаған өзге де жер |
| 3 | "Бейнеу-Шымкент Газ құбыры" жауапкершілігі шектеулі серіктестігінің | 19331001033 | 1,661 | 0,035 | Өнеркәсiп, көлiк, байланыс жері, ғарыш қызметі, қорғаныс, ұлттық қауіпсіздік, ядролық қауіпсіздік аймағы мұқтажына арналған жер және ауыл шаруашылығына арналмаған өзге де жер |
| 4 | "Бейнеу-Шымкент Газ құбыры" жауапкершілігі шектеулі серіктестігінің | 19331001135 | 9,610 | 0,051 | Өнеркәсiп, көлiк, байланыс жері, ғарыш қызметі, қорғаныс, ұлттық қауіпсіздік, ядролық қауіпсіздік аймағы мұқтажына арналған жер және ауыл шаруашылығына арналмаған өзге де жер |
| 5 | Ауданның арнайы жер қоры құрамына енгiзiлген жерлер |  | 10,304 | 10,304 | Ауыл шаруашылығы мақсатындағы жер |
| Барлығы: | |  | 26,169 | 11,37 |  |

|  |  |
| --- | --- |
|  | Түркістан облысы әкімдігінің 2025 жылғы 28 мамырдағы № 121 қаулысына 2-қосымша |

**"Бейнеу-Бозой-Шымкент" магистральды газ құбыры бойында орналасқан "Шорнақ" автоматты газ тарату станциясының күзет аймағындағы жерді пайдалану режимі**

      "Бейнеу-Бозой-Шымкент" магистральды газ құбыры бойында орналасқан "Шорнақ" автоматты газ тарату станциясының күзет аймақтарында:

      1) өткелдерді, қара жолдарды және магистральдық құбыр трассасы мен оның күзет аймағын өзге де уақытша немесе тұрақты көлікпен кесіп өтудің орналасу орындарын, салу, жайластыру және пайдалану тәртібін магистральдық құбырдың меншік иесімен келіспей, орнатуға;

      2) бағбандыққа және орман өсіруге, сондай-ақ жер жырту тереңдігі отыз бес сантиметрден аспайтын далалық ауыл шаруашылығы дақылдарын өсіру үшін агротехникалық жұмыстар кешенінен басқа, магистральдық құбырдың меншік иесімен келісілмеген кез келген жұмысты орындауға;

      3) магистральдық құбырдың меншік иесі не оператор жайластырған, магистральдық құбырға қызмет көрсету мен оның физикалық қорғалуын қамтамасыз етуге арналған жолдарды рекультивациялауға, сондай-ақ магистральдық құбырда өртке қарсы және күзет функцияларын орындайтын қызметкерлердің осы жолдармен қозғалысына, Қазақстан Республикасының заңнамасында белгіленген жағдайларды қоспағанда, кедергі келтіруге;

      4) кез келген құрылыстар мен ғимараттар салуға;

      5) автомобиль көлігі құралдарының, тракторлар мен механизмдердің тұрақтарын ұйымдастыруға;

      6) мелиоративтік жер жұмыстарын жүргізуге, суару және құрғату жүйелерін салуға;

      7) магистральдық құбырдың меншік иесінің келісімінсіз тау-кен, құрылыс салу, монтаждау және жару жұмыстарын жүргізуге, жерді тегістеуге;

      8) ұңғымалар, тікқазбалар орнатуға және топырақ сынамаларын (топырақ үлгілерінен басқа) алуға байланысты геологиялық түсіру, іздеу, геодезиялық және басқа да іздестіру жұмыстарын жүргізуге жол берілмейді.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК